als_Latn dik_Latn sag_Latn
90 minuta negociata mes Edi Ramës dhe Lulzim Bashës kanë sjellë prapë qëndrimet e njohura nga PS dhe PD. Rama tha: Në zgjedhje edhe pa PD. Nuk kam çfarë ofrojë më. Ndërsa Basha vazhdoi avazin: Të iki Rama dhe qeveri teknike.
Këto qëndrime diheshin edhe pa u takuar palët. Mund t’i kishin bërë në Facebook dhe tu kursenin njerëzve një shfaqje amatore në zyrën e Nishanit.
Dy politikanë që e quajnë vetën “Burra shteti”, kanë 3 muaj që nuk arrijnë dot të zgjidhin në një krizë politike. Pas lodhjes së nervave të qytetarëve, tani kanë nisur të bëjnë gjasme takime dhe negociata perëndimore, por në fund dalin pa rezultat. Vendi po shkon në konflikt dhe rrezikohen jo vetëm negociatat me BE, por edhe jetë njerëzish. Ndaj shfaqje të tilla janë të turpshme. Rama dhe Basha ose janë të paaftë, ose kanë marrëveshje të fshehtë. Në të dyja rastet po tallen me ne.
Lexoni çfarë ndodhi sot…
Raundi i dytë i bisedimeve mes Kryeministrit Edi Rama dhe Lulzim Bashës në Presidencë ka zgjatur rreth dy orë dhe në përfundim të tij, shefi i Qeverisë foli për ofertën që i ka bërë opozitës.
“Jemi në të njëjtin pozicion që kemi qenë dje! Oferta që unë i kam bërë Partisë Demokratike, është ajo e ditura, për të ndërtuar një mekanizëm monitorimi të zgjedhjeve ku Partia Demokratike të ketë të dy sytë në proces nga brenda qeverisë me një zv.Kryeministër që të propozohet nga PD dhe së bashku me tre përfaqësues të SHBA, BE dhe OSBE-së të drejtojë një Task Forcë për të siguruar që shteti dhe asetet shtetërore nuk keqpërdoren për fushatë elektorale. Të ketë tre zv.ministra të propozuar nga PD, por jo nga radhët e PD që të vendosen në Ministrinë e Brendshme, Ministrinë e Drejtësisë dhe Ministrinë e Arsimit. Edhe këta të tre të jenë po ashtu të shoqëruar nga tre përfaqësues të komunitetit ndërkombëtarë në rolin e monitoruesve për çdo ankesë dhe akuzë lidhur me rolin e policisë, burgjeve dhe rolin e drejtorisë së burgjeve në këtë procesin zgjedhor dhe po ashtu në gjithë sektorin e arsimit për të garantuar çdo pretendim për intimidim të mësuesve dhe nxënësve të adresohet në kohë reale dhe të merren masa në kohë reale”, tha Rama.
“Këtë gjë, unë në krye të opozitës nuk e kam pritur as në ëndrrën time më të bukur, por është diçka që duhet dhe adreson gjithë pikat e raporteve të OSBE.ODIHR, ku flitet për avantazhet e padrejta që krijon makineria shtetërore kundër opozitës”, vijoi Kryeministri.
Pyetjes së gazetarëve nëse oferta është pranuar nga opozita, Rama iu përgjigj me pesimizëm.
“Këtë i takon kryetarit të Partisë Demokratike që ta thotë, por nga biseda që pata mund të them që jo. Marrëveshje nuk ka, por më shumë nga ana jonë për marrëveshje nuk do të ketë”, tha Kryeministri.
Kryeministri u shpreh i gatshëm për të tjera takime me Lulzim Bashën, por… “Data e zgjedhjeve është 18 qershori dhe kohë nuk ka më”, shtoi ai.
Kryetari i Partisë Demokratike, Lulzim Basha tha se propozimet e Kryeministrit Rama për daljen nga kriza, janë propozime teknike dhe jo politike, siç është kërkesa e opozitës.
“Propozimet e ofruara nuk ofrojnë zgjidhje politike. Ajo që është ofruar sot, është një proces monitorimi teknik dhe jo një zgjidhje politike, siç kërkohet dhe lipset. Vendi ka nevojë për zgjidhje politike. Zgjidhja e ofruar nuk është zgjidhje politike”, tha Basha.
Kreu i PD tha se janë dy kollona ku bazohet propozimi i opozitës.
“Propozimi ynë ka qenë i qartë dhe me dy kollona. E para qeveria teknike me mandat për të zgjidhur dhe ndalur krimin e drogën. Kollona e dytë është eksplorimi i mundësisë që brenda gjashtë muajve të organizohet votimi dhe numërimi elektronik”, shtoi Basha.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn